CELEX: 32012B0584
Language: et
Date: 2012-05-10 00:00:00
Title: 2012/584/EL: Euroopa Parlamendi otsus, 10. mai 2012 , Euroopa Raudteeagentuuri 2010. aasta eelarve täitmisele heakskiidu andmise kohta

17.10.2012   
            
            
               ET
            
            
               Euroopa Liidu Teataja
            
            
               L 286/229
            
         EUROOPA PARLAMENDI OTSUS,
   10. mai 2012,
   Euroopa Raudteeagentuuri 2010. aasta eelarve täitmisele heakskiidu andmise kohta
   (2012/584/EL)
   EUROOPA PARLAMENT,
   
               —
            
            
               võttes arvesse Euroopa Raudteeagentuuri 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Raudteeagentuuri 2010. aasta raamatupidamise aastaaruande kohta koos agentuuri vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (2), eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 881/2004, millega asutatakse Euroopa Raudteeagentuur (3), eriti selle artiklit 39,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185 (4), eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning transpordi- ja turismikomisjoni arvamust (A7-0118/2012),
            
         
               1.
            
            
               annab heakskiidu Euroopa Raudteeagentuuri tegevdirektori tegevusele agentuuri 2010. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Raudteeagentuuri tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 366, 15.12.2011, lk 100.
   
      (2)  EÜT L 248, 16.9.2002, lk 1.
   
      (3)  ELT L 164, 30.4.2004, lk 1.
   
      (4)  EÜT L 357, 31.12.2002, lk 72.
   LISA
   
      EUROOPA PARLAMENDI SOOVITUSED EELMISTEL AASTATEL
   
   
               Euroopa Raudteeagentuur
            
            
               2006
            
            
               2007
            
            
               2008
            
            
               2009
            
         
               Tulemused
            
            
               Agentuuri tegevus toimus kahes eri kohas, mis tekitas lisakulusid: agentuur ei ole veel leidnud viise kahes linnas paiknemise kohustusest tulenevate kulude tasakaalustamiseks.
            
            
               
                           —
                        
                        
                           Usaldusväärse finantsjuhtimise põhimõtet ei täidetud järjekindlalt: agentuuri rahaliste vahendite prognoos ei olnud nõuetekohaselt ette valmistatud.
                        
                     
                           —
                        
                        
                           Agentuuri tegevus toimus kahes eri kohas, mis tekitas lisakulusid (otsesed töökohakulud: 450 000 eurot).
                        
                     
            
               
                           —
                        
                        
                           Palub agentuuril koostada jooksva ja eelmiste aastate tegevuste diakroonilise analüüsi.
                        
                     
                           —
                        
                        
                           Palub agentuuril kehtestada SMART-eesmärgid ja RACER-näitajad, samuti koostada Gannti diagramm → toetada tulemustele orienteeritud lähenemisviisi.
                        
                     
                           —
                        
                        
                           Ebatõhusus, mis tuleneb ühe agentuuri kahest asupaigast.
                        
                     
                           —
                        
                        
                           Agentuuri tegevus toimus kahes eri kohas, mis tekitas lisakulusid.
                        
                     
            
               
                           —
                        
                        
                           Kahes kohas töötamine tekitab agentuurile lisakulusid.
                        
                     
                           —
                        
                        
                           Kutsub agentuuri üles esitama võrdlevad andmed selle aasta tegevuse kohta, mille eelarve täitmisele heakskiidu andmist käsitletakse, ja sellele eelnenud finantsaasta tegevuse kohta.
                        
                     
         
               Assigneeringute ülekandmine
            
            
               Eelarve aastasuse põhimõttest ei peetud rangelt kinni: agentuur kasutas ära 72 % oma kulukohustuste assigneeringutest. Halduskulude ja tegevuskulude ülekandmise määr oli vastavalt 37,5 % ja 85 %.
            
            
               
                           —
                        
                        
                           Agentuuril oli raskusi oma tegevuse kavandamise ja eelarvestamisega: 2007. aasta lõplikest assigneeringutest jäi aasta jooksul kasutamata üle 35 %.
                        
                     
                           —
                        
                        
                           Kutsub agentuuri üles parandama eelarve täitmist.
                        
                     
            
               Agentuuril oli raskusi oma tegevuste kavandamise ja eelarvestamisega.
            
            
               
                           —
                        
                        
                           Agentuur ei suutnud lahendada assigneeringute ühest aastast teise ülekandmise probleemi. 41 % assigneeringute ülekandmine eelarve II jaotisest kujutab endast eelarve aastasuse põhimõtte tõsist rikkumist.
                        
                     
                           —
                        
                        
                           Nõuab, et eelarvele lisataks igal aastal asjakohane aruanne eelnenud eelarveaastatest üle kantud summade kohta.
                        
                     
                           —
                        
                        
                           Kontrollikoda juhtis tähelepanu riigihankemenetluste tühistamisele ja venimisele, korduvatele viivitustele maksete sooritamisel ning töökavas aasta sees tehtud olulistele muudatustele.
                        
                     
         
               Hankemenetlused
            
            
               Agentuur peab algatama hankemenetlused nendes alades, mida praegu hõlmavad lepingud, mille suhtes ei kohaldata tavamenetlust.
            
            
               
                           —
                        
                        
                           Probleemid läbipaistvusega valikukriteeriumide ja lepingusõlmimiskriteeriumide tasandil: läbirääkimistega menetluse kasutamine ei olnud põhjendatud.
                        
                     
                           —
                        
                        
                           Paluti parandada hangete korraldamist.
                        
                     
            
               Probleemid läbipaistvusega valikukriteeriumide ja lepingusõlmimiskriteeriumide tasandil.
            
            
               –
            
         
               Personal
            
            
               –
            
            
               –
            
            
               –
            
            
               
                           —
                        
                        
                           Palub agentuuril oma töökavas ja iga-aastases tegevusaruandes paremini kajastada personali kavakohast paigutust.
                        
                     
                           —
                        
                        
                           Peab muret tekitavaks, et agentuur ei järginud tagasiulatuvalt personalieeskirju ja personalieeskirjade rakenduseeskirju.
                        
                     
                           —
                        
                        
                           Nõuab, et agentuur töötaks välja konsolideeritud töölevõtmise menetluse, mida kõik asjaga seotud töötajad saaksid uute töötajate töölevõtmisel käsiraamatuna kasutada.
                        
                     
         
               Siseaudit
            
            
               Sisekontrollisüsteem oli puudulik: agentuur ei võtnud vastu oma finantseeskirja rakenduseeskirju.
            
            
               Agentuur ei järgi rangelt personalieeskirja.
            
            
               Palub agentuuril võtta meetmeid, et täita siseauditi talituse 36st soovitusest neli → st rakendada teatavad sisekontrollistandardid seoses panga allkirjade, ülesannete eristamise, tundlike ametikohtade ja volituste delegeerimise säilitamisega.
            
            
               Märgib, et siseauditi talituse antud kümnest personalijuhtimist käsitlevast soovitusest ootab kuus veel täitmist.
            
          ---documentbreak--- 
   
               17.10.2012   
            
            
               ET
            
            
               Euroopa Liidu Teataja
            
            
               L 286/230
            
         EUROOPA PARLAMENDI RESOLUTSIOON,
   10. mai 2012,
   tähelepanekutega, mis on Euroopa Raudteeagentuuri 2010. aasta eelarve täitmisele heakskiidu andmist käsitleva otsuse lahutamatu osa
   EUROOPA PARLAMENT,
   
               —
            
            
               võttes arvesse Euroopa Raudteeagentuuri 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Raudteeagentuuri 2010. aasta raamatupidamise aastaaruande kohta koos agentuuri vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 881/2004, millega asutatakse Euroopa Raudteeagentuur, (3) eriti selle artiklit 39,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002, raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning transpordi- ja turismikomisjoni arvamust (A7-0118/2012),
            
         
               A.
            
            
               arvestades, et kontrollikoda märkis, et on leidnud piisavalt kinnitust 2010. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
            
         
               B.
            
            
               arvestades, et Euroopa Parlament andis 10. mail 2011. aastal heakskiidu Euroopa Raudteeagentuuri tegevdirektori tegevusele agentuuri 2009. aasta eelarve täitmisel (5) ning heakskiidu andmise otsusele lisatud resolutsioonis muu hulgas:
               
                           —
                        
                        
                           palus agentuuril tegelda assigneeringute ühest aastast teise ülekandmise probleemiga; 41 % assigneeringute ülekandmine eelarve II jaotisest kujutab endast eelarve aastasuse põhimõtte tõsist rikkumist;
                        
                     
                           —
                        
                        
                           märkis, et kontrollikoda juhtis tähelepanu hankemenetluste tühistamisele ja venimisele, korduvatele viivitustele maksete sooritamisel ning tööprogrammis aasta sees tehtud olulistele muudatustele;
                        
                     
                           —
                        
                        
                           nõuab, et agentuur töötaks välja konsolideeritud värbamismenetluse, mida kõik asjaga seotud töötajad saaksid uute töötajate värbamisel käsiraamatuna kasutada;
                        
                     
         
               C.
            
            
               arvestades, et agentuuri 2010. aasta eelarve oli kokku 24 147 240 eurot, mis on 2009. aastaga võrreldes 14,9 % suurem; arvestades, et Euroopa Liidu esialgne toetus agentuuri 2010. aasta eelarvesse oli 23 260 000 eurot, mis on võrreldes 2009. aasta 16 060 000 euroga 44,83 % rohkem;
            
         
      Eelarve haldamine ja finantsjuhtimine
   
   
               1.
            
            
               tuletab meelde, et liidu esialgne toetus agentuuri 2010. aasta eelarvesse oli 23 260 000 eurot; märgib, et sellele lisati ülejäägi tagasinõudmisest saadud 214 000 eurot, mistõttu liidu kogutoetus 2010. aastal oli 23 474 000 eurot;
            
         
               2.
            
            
               märgib agentuuri aasta tegevusaruande põhjal, et 99 % assigneeringutest seoti kulukohustustega ja 77 % kasutati makseteks; märgib eelkõige, et:
               
                           —
                        
                        
                           I jaotises olid kulukohustustega seotud assigneeringud kokku 14 507 149 eurot, millest 99 % kasutati maksete tegemiseks, samal ajal kui 2010. aastasse üle kantud assigneeringutest kasutati maksete tegemiseks 77 %;
                        
                     
                           —
                        
                        
                           II jaotises seoti ligi 100 % assigneeringutest kulukohustustega ning neist 62 % kasutati maksete tegemiseks, samal ajal kui 2010. aastasse üle kantud assigneeringutest kasutati maksete tegemiseks 92 %;
                        
                     
                           —
                        
                        
                           III jaotises seoti ligi 100 % assigneeringutest kulukohustustega ja neist 62 % kasutati maksete tegemiseks, samal ajal kui 2010. aastasse üle kantud assigneeringutest kasutati maksete tegemiseks 95 %;
                        
                     hindab asjaolu, et agentuur annab teavet 2009. aastast 2010. aastasse üle kantud assigneeringute kasutuse kohta;
            
         
               3.
            
            
               on seisukohal, et finantskriisi tõttu tuleb eelarvevahendeid tingimata optimeerida, ning nõuab tungivalt, et komisjon ja agentuur selgitaksid ja määraksid kindlaks, kui palju vahendeid agentuuril kõigi talle antud ülesannete täitmiseks tegelikult vaja on;
            
         
      Ümberpaigutamised
   
   
               4.
            
            
               võtab agentuuri eelarve haldamise ja finantsjuhtimise teabe aruandest teadmiseks, et 2009. aasta detsembris mõistis agentuur, et 2010. aasta eelarve 11. peatükk („Personalikulud”) ei olnud õigesti prognoositud, sest I jaotist alahinnati umbes 1 500 000 euro võrra; märgib, et ameti kinnitusel tulenes see olukord järgmisest:
               
                           —
                        
                        
                           personalikulude prognoosi süsteemne väärarvutus, sest prognooside arvutus põhines 2007. aasta põhipalga astmestikul ning seega jäi puudu kolm iga-aastast indekseerimist;
                        
                     
                           —
                        
                        
                           lepinguliste töötajate arvu suurenemine, mis tulenes agentuuri taotletud uute alaliste ametikohtade vähendamisest;
                        
                     
         
               5.
            
            
               võtab teadmiseks agentuuri otsuse paigutada 500 000 eurot II jaotisest ümber I jaotisse ning paigutada 500 000 eurot III jaotisest ümber I jaotisse; võtab teadmiseks, et agentuuri andmetel kiitsid otsuse heaks haldusnõukogu ja komisjon;
            
         
               6.
            
            
               märgib lisaks, et puudujäägi katmiseks rakendas agentuur täiendavaid meetmeid vähendamaks I jaotise kulusid; märgib, et agentuuri kinnitusel võimaldasid nimetatud meetmed hoida täiendavalt kokku ligi 300 000 eurot; võtab teadmiseks, et see summa paigutati uuesti ümber II jaotisse;
            
         
               7.
            
            
               peab kahetsusväärseks, et ekslik eelarveprognoos põhjustas teatavate investeeringute tühistamise või viivituse; nõuab tungivalt, et agentuur teavitaks viivitamata eelarve täitmisele heakskiidu andmise eest vastutavat institutsiooni rakendatud meetmetest, et võimaldada kulu paremat prognoosimist;
            
         
               8.
            
            
               tunneb muret asjaolu pärast, et kontrollikoda ei märkinud seda oma aruandes agentuuri 2010. aasta raamatupidamise aastaaruande kohta; palub kontrollikojal seda puudust eelarve täitmisele heakskiidu andmise eest vastutavale institutsioonile selgitada;
            
         
      Assigneeringute ülekandmine
   
   
               9.
            
            
               võtab teadmiseks, et kontrollikoja andmetel oli 2011. aastasse üle kantud assigneeringute summa 5 500 000 eurot, millest 4 300 000 eurot (78 %) on seotud 2011. aastal pakutavate toodete ja teenustega;
            
         
               10.
            
            
               tuletab meelde, et juba 2008. ja 2009. aastal kandis agentuur märkimisväärses summas assigneeringuid 2010. aastasse üle; on seisukohal, edaspidi ei ole võimalik aastasuse põhimõtte jämedat rikkumist enam heaks kiita ning et kui aastasuse põhimõtet edaspidi veel rikutakse, tuleks järgmine kord eelarve täitmisele heakskiidu andmisest keelduda; nõuab, et agentuur võtaks viivitamata olukorra parandamiseks meetmeid;
            
         
               11.
            
            
               on arvamusel, et agentuur ei tegelnud piisavalt assigneeringute ühest aastast teise ülekandmise probleemiga; tuletab meelde, kui oluline on eelarve aastasuse põhimõte; kutsub agentuuri üles teavitama eelarve täitmisele heakskiidu andmise eest vastutavat institutsiooni nendest meetmetest, mis on võetud aastaeelarve täitmise parandamiseks ning eelarveassigneeringute ülekandmise vähendamiseks;
            
         
               12.
            
            
               võtab sellegipoolest teadmiseks agentuuri vastuse, et ta analüüsib võimalust lõpetada uuringute raamlepingud, et pärast eelarve vastuvõtmist allkirjastada lepingud varem; märgib samuti, et agentuur kohustus läbi vaatama 2011. ja 2012. aasta eelarveprognoosid, et viia need kooskõlla oma tegelike vajadustega ning optimeerida eelarvevahendite kasutamist;
            
         
               13.
            
            
               palub agentuuril teavitada eelarve täitmisele heakskiidu andmise eest vastutavat institutsiooni, kui valmib iga-aastasele eelarvele lisatav eriaruanne eelmistest aastatest üle kantud eelarveülejäägi kohta; tuletab agentuurile meelde, et seda paluti juba eelmise eelarve täitmisele heakskiidu andmise menetluse käigus;
            
         
      Riigihanked
   
   
               14.
            
            
               märgib, et agentuur võtab iga-aastaste hangete kavandamise hõlbustamiseks iga-aastases tööprogrammis kasutusele süsteemi ABAC Contract, et toetada lepingute detsentraliseeritud haldust;
            
         
               15.
            
            
               täheldab, et agentuuri aasta tegevusaruande kohaselt algatati 2010. aastal 21 hankemenetlust (läbirääkimistega ja avatud) ja lõpetati 12;
            
         
      Raamatupidamissüsteem
   
   
               16.
            
            
               täheldab agentuuri aasta tegevusaruandest, et agentuur ajakohastas oma finantsmenetluste käsiraamatut vastavalt süsteemi ABAC Workflow ja ABAC Assets moodulitele;
            
         
               17.
            
            
               peab tervitatavaks, et agentuur võttis alates 1. septembrist 2010 kasutusele keskse süsteemi sissetulevate arvete registreerimiseks; rõhutab, et see abinõu on vajalik kõikide arvete õigeaegse registreerimise tagamiseks ja aitab ära hoida viivitusi maksete sooritamisel;
            
         
      Personal
   
   
               18.
            
            
               märgib, et agentuuri eelarve haldamise ja finantsjuhtimise teabe aruande kohaselt töötas agentuuris 31. detsembri 2010. aasta seisuga 133 ajutist ja üheksa lepingulist töötajat; võtab samuti teadmiseks, et personalivaliku menetlused jätkuvad 2010. aasta ametikohtade loetelus ette nähtud 139 ajutise töötaja ning 2011. aastaks ette nähtud 144 ajutise töötaja leidmiseks;
            
         
               19.
            
            
               märgib, et agentuuri eelarve haldamise ja finantsjuhtimise teabe aruande andmetel töötas agentuuris 2010. aastal kuus riigi lähetatud eksperti;
            
         
               20.
            
            
               võtab teadmiseks, et agentuur on töötanud välja koondkäsiraamatu töötajate töölevõtmist reguleerivate mitmesuguste eeskirjade, juhendite ja suuniste kohta; toonitab, et on oluline käsitleda ja hallata töölevõtmist individuaalselt, rikkumata sealjuures kandidaatide võrdse kohtlemise põhimõtet;
            
         
      Tulemused
   
   
      Aasta tööprogramm ja strateegiline plaanimine
   
   
               21.
            
            
               kutsub agentuuri üles lisama oma iga-aastasesse tööprogrammi selgema teabe hangeteks ette nähtud eelarveliste vahendite kogusumma ning kavandatud lepingute orienteeruva arvu ja liikide kohta; märgib, et seda nõutakse agentuuri finantseeskirja artikli 60 lõikes 3, mille kohaselt võrdub agentuuri tööprogramm sellega hõlmatud tegevuste rahastamisotsusega, tingimusel et tegevused on selgelt määratletud ja nende kriteeriumid on selgesõnalised;
            
         
               22.
            
            
               nõuab lisaks tungivalt, et agentuur koostaks mitmeaastase kava ning töötaks pikaajaliste eesmärkide põhjal välja mitmeaastased ülesanded ja nendega seotud peamised tulemusnäitajad; rõhutab, et see annaks sidusrühmadele paremat teavet eesmärkide/tegevuste, strateegiliste prioriteetide ja vahendite eraldamise kohta;
            
         
               23.
            
            
               täheldab agentuuri aasta tegevusaruande põhjal, et 2010. aastal vaadati läbi agentuuri tegevuse kavandamine ja eelarvestruktuur, et alustada 2012. aastal tegevuspõhise kavandamisega;
            
         
      Kaks asukohta
   
   
               24.
            
            
               on arvamusel, et kahes kohas (Lille ja Valenciennes) töötamine tekitab agentuurile lisakulusid; märgib ühtlasi, et sellest on räägitud 2006. aastast peale ning nõukogu ei ole teinud midagi, et muuta otsust 2004/97/EÜ, Euratom, (6) millega agentuuri kaks asukohta kindlaks määrati;
            
         
      Siseaudit
   
   
               25.
            
            
               võtab teadmiseks agentuuri kinnituse, et siseauditi talitus auditeeris 2010. aastal kavandamist ja eelarve koostamist, et anda piisav kindlus agentuuri sisekontrollisüsteemi kavandamise ja eelarve koostamise kohta; märgib, et siseauditi talituse soovitused puudutavad strateegilist kavandamist, eelarvestuse projekti tulude ja kulude sidusust ja täpsust, iga-aastast tööprogrammi kui rahastamisotsust ning vaheetapi IT-strateegiat; palub seepärast agentuuril võtta vajalikke meetmeid siseauditi talituse soovituste täitmiseks;
            
         
               26.
            
            
               kutsub agentuuri üles rakendama viivitamata siseauditi talituse soovitusi, mis on seotud 2009. aastal tehtud personalijuhtimise auditiga; märgib, et kolme soovituse rakendamisel (personalijuhtimine iga-aastases kavandamises, eeskirjade ja läbipaistvuse põhimõtte järgimine töötajate hindamisel, personalieeskirjadest tehtava erandi avalikustamine) on tekkinud 6–12-kuuline või pikem viivitus; palub agentuuril teavitada eelarve täitmisele heakskiidu andmise eest vastutavat institutsiooni siseauditi talituse soovituste rakendamisel tehtud edusammudest;
            
         
               27.
            
            
               peab tervitatavaks agentuuri algatust, mille tulemusena loodi 2007. aasta lõpul siseauditi üksus, mille ülesanne on abistada ja nõustada agentuuri tegevdirektorit ja juhtkonda sisekontrolli, riskihindamise ja siseauditi valdkonnas;
            
         
               28.
            
            
               juhib tähelepanu oma eelmistes eelarve täitmisele heakskiidu andmise raportites antud soovitustele, mis on esitatud käesoleva resolutsiooni lisas;
            
         
               29.
            
            
               juhib agentuuri tähelepanu Euroopa Parlamendi 10. mai 2011. aasta resolutsioonile 2009. aasta eelarve täitmisele heakskiidu andmise ning ELi ametite tulemuste, finantsjuhtimise ja kontrolli kohta (7) ning nõuab, et agentuur järgiks seda;
            
         
               30.
            
            
               viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 10. mai 2012. aasta resolutsioonile (8) asutuste tulemuste, finantsjuhtimise ja kontrolli kohta.
            
         
      (1)  ELT C 366, 15.12.2011, lk 100.
   
      (2)  EÜT L 248, 16.9.2002, lk 1.
   
      (3)  ELT L 164, 30.4.2004, lk 1.
   
      (4)  EÜT L 357, 31.12.2002, lk 72.
   
      (5)  ELT L 250, 27.9.2011, lk 191.
   
      (6)  Riigipeade ja valitsusjuhtide tasandil kohtunud liikmesriikide esindajate ühisel kokkuleppel 13. detsembril 2003. aastal tehtud otsus 2004/97/EÜ, Euratom teatavate Euroopa Liidu ametite ja asutuste asukoha kohta (ELT L 29, 3.2.2004, lk 15). Vt artikli 1 punkt f.
   
      (7)  ELT L 250, 27.9.2011, lk 269.
   
      (8)  Vastuvõetud tekstid, P7_TA(2012)0164 (vt käesoleva Euroopa Liidu Teataja lk 388).